**Dôvodová správa**

**Osobitná časť**

**K Čl. I**

**K bodom 1 a 2**

Zmena názvu zdravotníckeho povolania asistent výživy a zdravotníckeho povolania zdravotnícky asistent v nadväznosti na zmenu v zákone č. 578/2004 Z. z.

**K bodu 3**

Legislatívno-technická úprava súvisiaca s bodom 2.

**K bodu 4**

Na základe požiadaviek aplikačnej praxe sa upúšťa od požiadavky poskytovať zdravotnú starostlivosť počas špecializačného štúdia v rozsahu najmenej polovice ustanoveného týždenného pracovného času.

**K bodu 5**

Požiadavka aplikačnej praxe zaradiť do sústavy špecializačných odborov v zdravotníckom povolaní sestra špecializačný odbor ošetrovateľská starostlivosť o dospelých vyplynula v nadväznosti na vypustenie špecializačných odborov ošetrovateľská starostlivosť v odboroch chirurgie a ošetrovateľská starostlivosť v odboroch vnútorného lekárstva, v ktorých sa dosiaľ vzdelávali sestry pracujúce na chirurgických a internistických pracoviskách. Súčasťou tejto špecializácie bude aj problematika ošetrovateľskej starostlivosti v onkológii.

Zaradenie ošetrovateľskej starostlivosti o dialyzovaných pacientov medzi špecializačné odbory, resp. ako samostatný špecializačný odbor súvisí so špecifikami uvedenej činnosti.

**K bodu 6**

Vypustenie certifikovanej pracovnej činnosti ošetrovateľská starostlivosť o dialyzovaných pacientov v nadväznosti na vytvorenie samostatného špecializačného odboru ošetrovateľská starostlivosť o dialyzovaných pacientov v bode 5.

**K bodu 7**

Vypustenie certifikovanej pracovnej činnosti ošetrovateľská starostlivosť v onkológii v nadväznosti na vytvorenie nového špecializačného odboru ošetrovateľská starostlivosť o dospelých v bode 5.

**K bodu 8**

Preradenie certifikovanej pracovnej činnosti pôrodná asistencia v rodine a komunite medzi špecializačné odbory vzhľadom na požiadavky aplikačnej praxe.

**K bodu 9**

Prechodné ustanovenia v súvislosti s navrhovanou úpravou v bodoch 1 a 5 až 8.

**K Čl. II**

Dátum účinnosti sa navrhuje s prihliadnutím na dátum účinnosti ustanovení zákona č. 578/2004 Z. z., ktorými sa uskutočňuje zmena názvu zdravotníckeho povolania asistent výživy a názvu zdravotníckeho povolania zdravotnícky asistent.